Järgnevalt tutvustan ma neoliberalismi mõistet, nagu see on kasutusel  regulatsioonikoolkonnas (Regulation School) ja teistes majanduspoliitika harudes, sidudes selle globaliseerumise ja linnakeskkonnaga, täpsemalt linnade kasvava tähtsuse ja muutuva rolliga. See on ülioluline aspekt, kuna juba 1980. aastatest on linnad järjest enam mõjutanud tänapäevast neoliberaalset globaliseerumist, olles samal ajal ise selle mõju all. Seejärjel tõstatan mõningaid aktivismi ja neoliberaalse glokaliseerumisega seotud küsimusi, sest pean glokaliseerumise mõistet kaasaegse ülemaailmse linnu mõjutava  protsessi kirjeldamisel sobivaimaks.